kardosdrur/scandi-wiki huggingface dataset:
Telefonsvarer

En telefonsvarer er et elektronisk apparat som er tilsluttet en telefonabonnents telefonlinje og automatisk besvarer opkald, når ejeren af telefonen ikke kan eller vil svare. Telefonsvareren kan optage en besked og afspille den for modtageren. Tidligere blev beskeden optaget på kassettebånd, men i dag bruges også andre lagringsmedier.

I dag kan en telefonsvarer være tilknyttet et mobiltelefonabonnement. Når abonnenten er uden for signaldækning, har telefonen slukket eller ikke ønsker at besvare et opkald, videresendes opringningen til et elektronisk system hos operatøren, og en besked kan så spilles ind på det. Abonnenten kan ringe op for at høre beskeden. Tjenesten kaldes mobilsvar.

Historie 
Telefonsvareren blev opfundet i 1898 af Valdemar Poulsen.

Der er delte meninger om, hvem som opfandt den første automatiske telefonsvarer. William Muller opfandt en i 1935, men også William Schergens har angiveligt opfundet et apparat i 1931.

Henning Blachman, far til Thomas Blachman, opfandt i 1958 en automatisk telefonsvarer og har siden levet af patentet fra opfindelsen, men har aldrig selv sat den i produktion.

Kilder 

Telefoni
Telefoner
Ellen van Dijk

Eleonora "Ellen" van Dijk (født 11. februar 1987) er en hollandsk cykelrytter, der kører for .

Resultater

Landevej 
 VM i Holdtidskørsel
 Nr. 1 i 2012
 Nr. 1 i 2013
 Nr. 2 i 2015
 Nr. 1 i 2016
 2 World Cup-sejre (pr. September 2012)
 VM i Enkeltstart
 Nr. 6 i 2011
 Nr. 5 i 2012
 Nr. 1 i 2013
 Nr. 2 i 2016
 EM i Enkeltstart
 Nr. 1 i 2016
 OL i Enkeltstart
 Nr. 8 i 2012
 Nr. 4 i 2016

Bane 
 VM i scratch
 Nr. 1 i 2008
 3 World Cup-sejre (pr. September 2012)
 OL i holdforfølgelsesløb kvinder
 Nr. 6 i 2012

Eksterne henvisninger 

 Officielle hjemmeside  

Kvindelige cykelryttere fra Nederlandene
Cykelryttere ved sommer-OL 2012
Cykelryttere ved sommer-OL 2016
Deltagere for Holland ved sommer-OL 2012
Deltagere for Holland ved sommer-OL 2016
Det Grønlandske Hus i København

Det Grønlandske Hus i København er en selvejende institution, der danner rammen om grønlandske initiativer i København.

Historie 
Huset blev stiftet på initiativ af grønlandske foreninger i byen, og planerne fik luft under vingerne i forbindelse med en gave fra kommunen i anledning af Københavns 800-års jubilæum i 1967.
Men først i 1973 fandt man det rigtige hus – Løvstræde 6 - der indtil da havde huset Cohrs Sølvvarefabrik. Efter nogle ombygninger kunne huset (under navnet ”Grønlændernes Hus”) indvies den 20. juni 1974 af Hendes Majestæt, Dronning Margrethe 2., der er protektor for huset.
Fra begyndelsen dannede huset ramme om den grønlandske forening Peqatigiit Kalaallit og Unge Grønlænderes Råd. Desuden havde Det Grønlandske Rådgivningskontor, Pôκ til huse på adressen.

Det Grønlandske Hus danner i dag stadig rammen om det grønlandske foreningsliv. Arbejdsopgaverne er udvidet og omfatter vejledning for grønlandske uddannelsessøgende, åben social rådgivning med flere sociale projekter og et omfattende kultur- og informationsarbejde, der bl.a. omfatter kunstudstillinger, galleri, foredrag og film m.v. 

Ejendommen har gennemgået adskillige ombygninger i tidens løb, og fremstår nu som "et stykke Grønland i Danmark" og "Københavnernes vindue til Grønland".

Eksterne henvisninger 
 sumut.dk 

Hus i København
Kulturcentre i Danmark
Indre By (København)
TINE (virksomhed)

TINE er Norges største producent af mejeriprodukter som mælk og ost. 

Koncernen består af moderselskabet TINE SA og flere helejede datterselskaber i fødevareindustrien. Selskabet beskæftiger omkring 5500 medarbejdere og er ejet af omkring 12900 mælkeproducenter. TINE blev dannet i 1928 som den Norske Mejeriers Eksportlaug (Norske Meieriers Eksportlag). Fra 1942 skiftede selskabet navn til Norske Mejeriers Salgscentral (Norske Meieriers Salgssentral) og 1984 Norske Mejerier (Norske Meierier). TINE blev vedtaget som et varemærke for andelsmejeriet i 1992.

Kooperative virksomheder
Etableret i 1928
Mejerier
Fødevarevirksomheder fra Norge
Premier Is

Premier Is er et dansk is-brand, der ejes af ismejeriet Mejerigaarden A/S. Premier Is har været kendt siden 1933. Produktionen foregår i Thisted.

Mejerigaarden 
Premier Is drives i dag af virksomheden Mejerigaarden A/S, der er etableret i 1958. I 2015 blev Mejerigaarden opkøbt af det lettiske ismejeri Food Union.

Mejerigaarden har skiftet navn flere gange. Den blev i 1933 stiftet som en filial af Rønbjerg Is, som Sigurds far havde etableret tidligere. I 1967 overtog sønnerne Jens Jørgen Sørensen og Finn Sørensen. De ændrede navnet til Polar Is 1973. I 2010 blev Polar Is brandet erstattet af Premier Is, som var blevet opkøbt året forinden.

Historie 
Premier Is blev grundlagt i 1927 af John M. Larsen i Esbjerg og senere med produktion i Glostrup. Opkøbes af Albani Bryggerierne i 1993, som sælger videre til Nestlé i 1996. Videresælges igen til Erhvervsinvest i 2009, som samler produktionen i Thisted under Mejerigaarden.

Efter at have været en del af Nestlé koncernen indtil 2009, blev virksomheden købt af Mejerigaarden A/S (Polar Is) i Thisted. Fra november 2010 besluttes det, at Polar Is brandet udfases, og at alle produkter fra Mejerigaarden markedsføres som Premier Is. I oktober 2015 overtog den lettiske mejeri- og isvirksomhed Food Union aktiemajoriteten. Den 1. juli 2017, købte Premier Is den danske selskab Hjem-Is, for at styrke positionen på det danske is-marked, og som en understøtter af den fortsatte indsats for at ekspandere i Nordeuropa.

Premiere Is har dog også haft andre produkter. I 1934 blev Coca-Cola første gang introduceret i Danmark og Premier Is havde i starten eneretten til at producere og sælge Coca-Cola.

Referencer

Eksterne henvisninger 
premier-is.dk

Isproducenter i Danmark
Danske virksomheder etableret i 1933
Thisted
Mejerier i Danmark
Ismærker
JKF Industri

JKF Industri er en dansk virksomhed der producerer, og sælger komponenter til procesventilationsanlæg til udvalgte industrityper og markeder.

Virksomheden blev grundlagt i 1956 og og har 200 ansatte pr. 2012. JKF Industri har hovedsæde placeret i Als nordøst for Hadsund i Himmerland.

Kilder 

Etableret i 1956
Virksomheder i Mariagerfjord Kommune
Als (by)
Zillur Rahman

Mohammed Zillur Rahman (9. marts 1929 - 20. marts 2013) var en bangladeshisk politiker, der var Bangladesh's 19. præsident fra 2009 til sin død i 2013.

Han var seniorpresidium-medlem af Awami League, og havde en mastergrad i historie fra Universitetet i Dhaka. Han blev udpeget til præsident 11. februar 2009 af en valgkommision, da han var den eneste, der stillede op til præsidentvalget. Han døde den 20. marts 2013 i Singapore.

Referencer

Eksterne henvisninger 

Bangladeshs præsidenter
Politikere fra Bangladesh
Folehave

Folehave er en skov i Nordsjælland på ca. 265 ha, primært bøgeskov. Den kaldes også Folehaven, Folehave skov eller Folehaveskoven. Folehaven er strengt taget blot en del af et kompleks af mindre skove der ud over Folehave omfatter Rungsted Hegn, Sandbjerg Østerskov og Deputatvang også kaldet Deputat vænge. Det meste af skoven ligger i Hørsholm Kommune undtagen Sandbjerg Østerskov der ligger i Rudersdal Kommune. Skoven et let tilgængelig fra Rungsted Kyst Station, Rungstedvej og Folehavevej. Den vestligste del af skoven, Deputatvang, grænser op til Arboretet hvortil der er adgang fra skoven i åbningstiden. I skoven ligger graven for overforstmester Christoph Hartwig von Linstow.

Terrænet er stærkt kuperet. Dalstrøgene er ret fugtige i bunden, enten som våde enge eller egentlige mosedrag. Der er dog ingen egentlige søer inden for skoven, men hist og her nogle små vandhuller.

Vegetation
Skovens dominerende træ er bøgen, og flere ældre bøge er op mod 40 m høje. Bøgene står nogle steder åbent som en søjlehal, men har andre steder en betydelig underskov af ahorn. Eg forekommer og er op til ca. 200 år gamle, heraf enkelte såkaldte flådeege. I de fugtige dalstrøg ses store ask og en del rød-el. Omkring von Linstows grav står nogle meget høje eksemplarer af Europæisk Lærk og enkelte Almindelig Ædelgran - disse er skovens højeste træer. I Deputatvang lavede man tidligere forsøg med dyrkning af forskellige træer og omkring skovfogedboligen ligger den tidligere Schäffers planteskole fra 1787, hvor man bl.a. finder enkelte gamle rød-ege. Skovbunden er muldrig og i foråret dækket af anemoner. I de fugtige områder har skoven en rig mosflora.

Kilder og henvisninger

Om Folehaven og Hørsholm Slotshave  på naturstyrelsen.dk
Vandretursfolder  på naturstyrelsen.dk

Statsskove i Danmark
Hørsholm Kommunes geografi
Rudersdal Kommunes geografi
Folehave (flertydig)

Folehave betyder vænge eller indhegning.

Folehave har flere specialiseringer:
 Folehave - skov i Nordsjælland.
 Folehaven - en vej, som er en del af O2 (og boligområde) i Valby, København.
Josh Sussman

Josh Sussman (født 30. december 1983) er en amerikansk skuespiller, bedst kendt for sin rolle som Hugh Normous i Magi på Waverly Place og sin rolle som Jacob Ben Israel i Glee.

Opvæst og uddannelse 
Sussman voksede op i Teaneck, New Jersey.  Han studerede Drama i to år på School for Film and Television i New York City. I vinteren 2008/2009 han deltog i Birthright Israel. Han bor i Los Angeles.

Filmografi

Kilder

Eksterne links
 

Skuespillere fra USA
Jøder fra USA
Porto-Vecchio

Porto-Vecchio (Korsikansk: Portivechju) er en fransk by og kommune beliggende i den sydlige del af departementet Corse-du-Sud på øen Korsika. I januar 2010 var der 11.005 indbyggere i kommunen.

Eksterne henvisninger 
 Officiel hjemmeside for byen Porto-Vecchio på porto-vecchio.fr 

Byer på Korsika
Tour de France-byer
Lauren Potter

Lauren Elizabeth Potter  (født 10. maj 1990) er en amerikansk skuespiller, bedst kendt for sin rolle som Becky Jackson i tv-serien Glee.

Biografi 
Potter blev født 10. maj 1990, og voksede op i det sydlige Californiens Inland Empire. Hun er uddannet fra Riverside Polytechnic High School i Riverside, Californien, og studerede på Irvine Valley College i Irvine, Californien, i efteråret 2011.  Ligesom hendes karakter i Glee, har Potter Downs syndrom.

Karriere 
Potter skildrer karakteren Becky Jackson, en cheerleader med Downs syndrom, i tv-serien Glee. Cheerleadertræner Sue Sylvester (Jane Lynch) har en særlig interesse i Becky dels fordi Sue har en storesøster, Jean, som har også Downs syndrom.

I november 2011 udnævnte præsident Barack Obama, Potter til præsidentens Udvalg for mennesker med udviklingshæmning, hvor hun skal rådgive Det Hvide Hus om spørgsmål vedrørende denne population.

Filmografi

Kilder

Eksterne henvisninger 
 

Skuespillere fra Californien
Personer fra Californien
Moulin Rouge

Moulin Rouge (fransk udtale: [mu.lɛ̃ ʁuʒ], fransk for røde mølle) er en kabaret i Paris, Frankrig.

Huset blev grundlagt i 1889 af Charles Zidler og Joseph Oller, som også ejede L'Olympia. Moulin Rouge ligger tæt på Montmartre i distriktet Pigalle på Boulevard de Clichy i det 18. arrondissement, og er markeret med en rød vindmølle på taget. Den nærmeste metrostation er Blanche.

Moulin Rouge er bedst kendt som det åndelige fødested for den moderne form af cancan-dansen. Den blev oprindeligt indført som en forførende dans af kurtisaner, som arbejdede på stedet, og udviklede sig til sin egen form for underholdning og førte til indførelsen af kabareter over hele Europa. I dag er Moulin Rouge en turistattraktion, som tilbyder musikalsk danseunderholdning for besøgende fra hele verden. Klubbens indretning indeholder stadig meget af romancen fra begyndelsen af det 20. århundrede i Frankrig.

Eksterne henvisninger 

Bygninger, konstruktioner og anlæg i Paris
Forlystelser
Teater i Frankrig
Musik i Paris
Leopold af Baden

Storhertug Leopold af Baden (29. august 1790 - 24. april 1852) var storhertug af Storhertugdømmet Baden fra 1830 til sin død i 1852.

Biografi 

Leopold blev født den 29. august 1790 i Karlsruhe som fjerde søn af Markgreve Karl Frederik af Baden i hans andet ægteskab med Luise Karoline Geyer von Geyersberg. Da ægteskabet var morganatisk havde Leopold og hans yngre søskende ikke arveret til Baden. Luise Karoline og hendes børn havde titel af Freiherr eller Freifrau og senere Gräf eller Gräfin von Hochberg. I 1817, da huset Baden var ved at uddø i den mandlige hovedlinje, blev børnene af dette ægteskab imidlertid tildelt fuld arveret.

I 1830 efterfulgte Leopold sin ældre halvbroder Ludvig 1. som storhertug af Baden.

Storhertug Leopold døde den 24. april 1852 i Karlsruhe.

Ægteskab og børn 
Leopold giftede sig den 25. juli 1819 i Karlsruhe med sin grandniece Prinsesse Sophie af Sverige, datter af Sveriges afsatte konge Gustav 4. Adolf og Frederikke af Baden, der selv var datter af Leopolds halvbror arveprins Karl Ludvig af Baden.

Leopold og Sophie fik otte børn:
 Alexandrine (1820-1904), gift 1842 med Hertug Ernst 2. af Sachsen-Coburg og Gotha
 Ludvig (1822-1822)
 Ludvig (1824-1858), storhertug af Baden 1852-1858 som Ludvig 2.
 Frederik (1826-1907), storhertug af Baden 1858-1907 som Frederik 1., gift 1856 med Louise af Preussen
 Vilhelm (1829-1897), gift 1863 med Maria af Leuchtenberg
 Karl, Prins af Baden (1832-1906)
 Marie Amelie (1834-1899), gift 1858 med Fyrst Ernst af Leiningen
 Cecilie (1839-1891), gift 1857 med storfyrst Mikhail Nikolajevitj af Rusland

Litteratur

Eksterne henvisninger 

|-
| colspan="3" style="border-top: 5px solid #FFD700; text-align:center;" | LeopoldHuset Zähringen 
|-
! colspan="3" style="border-top: 5px solid #79DBFF;" | Kongelige og fyrstelige titler

Storhertuger af Baden
Huset Zähringen
Personer fra Karlsruhe
Preben Munthe

Preben Hempel Munthe (15. oktober 1922 i Oslo – 3. januar 2013) var en norsk professor.

Munthe blev cand.oecon. fra Universitetet i Oslo i 1946 og dr.oecon. fra Norges handelshøgskole i 1961. Han blev docent ved NHH i 1956 og professor i distributionsøkonomi ved Økonomisk institutt ved Universitetet i Oslo i 1961. Munthe var riksmeklingsmann fra 1965 til 1974.  

Munthe var formand for Studentersamfunnet i Bergen 1948-49. Han havde en række bestyrelsesposter indenfor det offentlige og i erhvervslivet. Han var blandt andet bestyrelsesformand for Norsk Hydro (1974–77), Freia (1978-?) og Aschehoug (1979-?) og bestyrelsesmedlem i IBM, Bergen Bank og Nora Industrier.

Munthe blev i 1971 udnævnt til kommandør af Sankt Olavs Orden.

Kilde 
 Artikel om Preben Munthe fra Norsk biografisk leksikon

Kildehenvisninger 

Personer fra Oslo
Økonomer fra Norge
Preben
Kommandører af Sankt Olavs Orden
Cagnes-sur-Mer

Cagnes-sur-Mer er en fransk by beliggende på Den Franske Riviera i departementet Alpes-Maritimes i Provence-Alpes-Côte d'Azur. I januar 2010 var der 48.024 indbyggere.

Byen er den største forstad til Nice, der ligger cirka femte kilometer nordøst op ad Middelhavs-kysten.

Eksterne henvisninger 
 Officiel hjemmeside for Cagnes-sur-Mer på cagnes-sur-mer.fr 

Byer i Alpes-Maritimes
Tour de France-byer
St Clement Danes

St. Clement Danes er en kirke i City of Westminster i London. Kirken ligger ved Royal Courts of Justice og London School of Economics på Strand.

Kirken undgik skader under Storbranden i London i 1666, men det blev alligevel nødvendigt at ombygge kirken. Dette skete under ledelse af arkitekten Christopher Wren. Mellem 1680 og 1682 fik han kirken genopbygget i barok stil.

Vikingetiden 
I Vikingetiden boede der mange danskere i London. Den danske bebyggelse var koncentreret omkring Strand. På Guthrum af Danelagens tid (dvs. omkring 880) blev Danelagen oprettet, og vikingerne opførte kirken lige uden for grænsebyen London. Ligesom den senere domkirke i Århus blev kirken indviet til Sankt Clemens, der er søfolkenes værnehelgen.
 
Knud den Stores søn kong Harald Harefod af England blev begravet i kirken i marts 1040, men hans rival og halvbroder kong Hardeknud af Danmark og England lod senere hans lig grave op for at smide det i en mose ved Themsen.

Kirke for flyvevåbnet 
Kirken blev ødelagt under bombningen af London i den 10. maj 1941. Efter 2. verdenskrig blev kirken genopført. Siden 1958 har den været hovedkirke for Royal Air Force.

Nabokirken St Mary le Strand er kirke for flåden. Det er især er det kvindelige hjælpekorps (Women's Royal Navy Service), der har brugt kirken.

Skolerne 
Kirken oprettede en børneskole i 1844 og et gymnasium i 1862. Børneskolen ligger på Drury Lane i det nærliggende Covent Garden, mens gymnasiet (St. Clement Danes School) i 1976 flyttede til Chorleywood i Three Rivers District i Hertfordshire 32 kilometer nordvest for det centrale London. Skolernes kor og orkestre medvirker i en årlig festgudstjeneste i kirken.
 
Efter at flyvevåbnet har overtaget St. Clement Danes-kirken har børneskolen fået et større samarbejde med nabokirken (St. Mary le Strand).

Danske gudstjenester 
I 1696 den første protestantiske danske kirke i London bygget på Wellclose Square ved Tower. Denne kirke blev afhændet i 1868. Derefter blev der blev der holdt danske gudstjenester forskellige steder i London. Nogle få gange var der danske gudstjenester i St. Clement Danes.

St. Katharine’s kirke i Regent's Park blev overtaget af Dansk Kirke i Udlandet i 1952. Siden 1985 St. Katharine’s kirke været den danske sømands- og udlandskirke i London .

Eksterne henvisninger 

 Kirkens hjemmeside hos RAF (på engelsk)
  Gymnasiets hjemmeside (på engelsk)
 Børneskolens hjemmeside (på engelsk)

Referencer 

Kirker i London
City of Westminster
Ludvig 2. af Baden

Storhertug Ludvig 2. af Baden (15. august 1824 - 22. januar 1858) var storhertug af Baden fra 1852 til han blev afsat som følge af sindssygdom i 1856.

Biografi 

Ludvig blev født den 15. august 1824 i Karlsruhe som den anden men ældste overlevende søn af den senere storhertug Leopold af Baden og Sophie af Sverige, datter af Sveriges afsatte konge, Gustav 4. Adolf.

Han efterfulgte sin far som storhertug af Baden ved dennes død i 1852. På grund af sindssygdom var hans yngre bror Frederik regent. 1856 udråbtes Frederik som storhertug, da lægerne havde opgivet at kurere Ludvig.

Ludvig døde 33 år gammel den 22. januar 1858 i Karlsruhe.

Eksterne henvisninger 

|-
| colspan="3" style="border-top: 5px solid #FFD700; text-align:center;" | Ludvig 2.Huset Zähringen 
|-
! colspan="3" style="border-top: 5px solid #79DBFF;" | Kongelige og fyrstelige titler

Storhertuger af Baden
Huset Zähringen
Personer fra Karlsruhe
Castres

Castres er en fransk by beliggende i departementet Tarn i Midi-Pyrénées-regionen. I januar 2010 var der 42.314 indbyggere.

Byen er hjemsted for det berømte Goya Museum, ligesom socialistlederen Jean Jaurès er født i byen.

Eksterne henvisninger 

 Officiel hjemmeside for Cagnes-sur-Mer på ville-castres.fr 

Byer i Tarn
Tour de France-byer
Ford-Vairogs

Ford-Vairogs (vairogs betyder skjold) var fra 1937 til 1940 navnet på en af Ford Motor Companys bilfabrikker i Riga, hovedstaden i Letland. Den gunstige erhvervsmæssige udvikling i Letland i 1930'erne tilskyndede Ford til at opføre egen fabrik, på trods af landets lille størrelse.

Fra 1937 fremstillede Ford-Vairogs modellen Junior, en variant af den engelske Ford Ten. I 1938 begyndte en produktion af modeller kaldet V8 Standard og V8 De Luxe, baseret på den amerikanske Ford V8. I 1939 begyndte produktionen af modellen Taunus, baseret på den tyske Ford Taunus G93A. Derudover producerede Ford-Vairogs også lastbiler og busser.

Mekaniske dele og karosserier blev sendt til Riga fra Storbritannien (Junior), Tyskland (Taunus) og USA (V8) for at blive samlet i fabrikken. Det var begrænset med lokal produktion af dele, og det lykkedes aldrig at opbygge en egentlig lokal underskov af underleverandører.

Udbruddet af 2. verdenskrig og den deraf følgende sovjetiske besættelse fra 1940 til 1941 førte til virksomhedens tidlige ophør. I alt blev der produceret cirka 300 personbiler, 1.000 lastbiler og 200 busser.

Litteratur 
 

Vairogs
Køretøjsproducenter fra Letland
Collapse into Now

Collapse into Now er et studiealbum af det amerikanske alternative rockband R.E.M. udgivet i 2011. Det blev det sidste studiealbum som gruppen udgav inden det blev de blev opløst i september samme år. Det er det eneste album med materiale, som bandet aldrig optrådte med.

Fra albummet kommer singlerne "Mine Smell Like Honey", "Überlin" og "Oh My Heart".

Spor 
Alle sange er skrevet af Bill Berry, Peter Buck, Mike Mills og Michael Stipe, hvis der ikke står andet.

 "Discoverer" – 3:31
 "All the Best" – 2:48
 "Überlin" – 4:15
 "Oh My Heart" (Buck, Mills, Stipe, and Scott McCaughey) – 3:21
 "It Happened Today" – 3:49
 "Every Day Is Yours to Win" – 3:26
 "Mine Smell Like Honey" – 3:13
 "Walk It Back" – 3:24
 "Alligator_Aviator_Autopilot_Antimatter" – 2:45
 "That Someone Is You" – 1:44
 "Me, Marlon Brando, Marlon Brando and I" – 3:03
 "Blue" (Buck, Mills, Stipe, and Patti Smith) – 5:46

Referencer

Eksterne henvisninger 
 

R.E.M.-album
Album fra 2011
Likvefaktionsdegeneration

Likvefaktionsdegeneration, (lat. likvefraktion (omdannelse til væske) og lat. degenerere (forfalde) ).

Betegnelsen kan bruges om de forandringer i basalcellelaget der sker ved oral lichen planus og dækker over en øget væskeansamling (ødem) og lymfocytinfiltration.

Sygdomme
TV3 Sport

TV3 Sport er et produktionsselskab, der fra januar 2013 står bag de danske tv-kanaler TV3 Sport, TV3 Max, Viasat Golf, TV3+ mv. Bag selskabet står Nordic Entertainment Group, der overtog selskabet fra Modern Times Group (MTG) i juli 2018. MTG drev i forvejen Viasat- og TV3-kanalerne og som sammen med TV 2 ejede tv-kanalen TV 2 Sport. Efter at TV 2 imidlertid valgte at sælge sin ejerandel til MTG, blev kanalen relanceret 7. januar 2013 som TV3 Sport 1, og TV3 Sport præsenteret som det nye fælles navn.

Nøglepersoner 
 Jakob Kjeldbjerg
 Camilla Martin
 Carsten Werge
 Svend Gehrs
 Peter Palshøj
 Henrik Knudsen

Kilder 

Tv-kanaler fra Viasat
Etableret i 2013
Ax 3 Domaines

Ax 3 Domaines er et fransk vintersportssted beliggende i Pyrenæerne i departementet Ariège, Midi-Pyrénées-regionen. 

Der findes i alt 35 pister på Ax 3 Domaines, hvor af der findes 6 sorte, 10 røde, 10 blå og 9 grønne. Områdets skilifter har en samlet kapacitet på over 30.000 personer.

Cykelløbet Tour de France har flere gange kørt op ad stigningen til Ax 3 Domaines.

Eksterne henvisninger 

 Ax 3 Domaines officielle hjemmeside på ax-ski.com   

Vintersportssteder i Frankrig
Ariège
Tour de France-byer
Lycksele kommun

Lycksele kommune ligger i Västerbottens län i landskapet Lappland i landsdelen Norrland i Sverige. Kommunens administration ligger i byen Lycksele. Kommunen grænser til nabokommunerne Storuman, Malå, Bjurholm, Norsjö, Sorsele, Vilhelmina og Vindeln.

Samisk sprog 
Samisk har status som officielt minoritetssprog i kommunen og Lycksele kommune indgår i forvaltningsområdet for samisk sprog i Sverige. Sveriges første sameskole blev grundlagt i Lycksele i 1632, og fra gammel tid har Lycksele været et knudepunkt for den sydlige del af Lappland med årlige markeder.

Geografi 
Lycksele kommune ligger midt i et skovlandskab, og gennem kommunen, og byen løber Ume älv, et af Sveriges største vandløb.

E12 går gennem kommunen, Lycksele er knyttet til det svenske jernbanenet med jernbanelinjen mellem Storuman og Hällnäs. Lycksele lufthavn har daglige ruteflygninger til Stockholm Arlanda.

Byer 
Lycksele kommune havde to byer i 2005.
Indbyggere pr. 31. december 2005.

Venskapskommuner 
  Mosjøen, Norge
  Etseri, Finland
  Lovozero, Rusland

Eksterne kilder og henvisninger 

 Lycksele kommun

Kommuner i Västerbottens län
Joseph Sinaki

Joseph Sinaki (født 1962 i Teheran, Iran) er en dansk forfatter. Han har skrevet kogebogen "Det persiske køkken", der udkom på Forlaget Vandkunsten i 2010. Han har efterfølgende medvirket i en række radio- og tv-udsendelser på DR P1 og TV2 Lorry.

Joseph Sinaki kom  til Danmark 1984, hvor han studerede musikvidenskab og dansk på Københavns Universitet. Han er sproglærer og underviser børn og unge i  klaver .

Referencer 

Kogebogsforfattere fra Danmark
Dansksprogede forfattere fra Danmark
Saint-Gildas-des-Bois

Saint-Gildas-des-Bois er en fransk by og kommune beliggende i departementet Loire-Atlantique i Pays de la Loire-regionen. I januar 2010 var der 3.454 indbyggere.

Cykelløbet Tour de France havde i 2013 Saint-Gildas-des-Bois som vært for første gang, da byen var startby for 10. etape.

Eksterne henvisninger 

 Officiel hjemmeside for Saint-Gildas-des-Bois på www.saintgildasdesbois.fr 

Byer i Loire-Atlantique
Tour de France-byer